Nueva York

Iste articlo tracta sobre a ciudat de Nueva York. Sobre l'estau d'o mesmo nombre, se veiga Nueva York (estau). Nueva York (clamada oficialment City of New York y mas a ormino clamada New York City ta distinguir-la de l'estau de Nueva York) ye a ciudat mas poblada d'os Estaus Unius, y a segunda mas poblada de Nortamerica dimpués de Mexico DF. Tien una población de 8.336.817 habitants (2019), una superficie de 1.214,4 km² y una densidat de población de 6.764,18 hab./km². Ye clamada carinyosament a «Gran Manzana» y reconoixida como una d'as mayors metropolis d'o planeta. A suya fama li da o títol de «capital d'o mundo» y, corroborando ixa credencial, as Nacions Unidas i tienen a suya seu. Nueva York se troba entre os puestos con mayor densidat d'habitants en os Estaus Unius. A población d'a suya aria metropolitana tien arredol de 21 millons d'habitants, y considerando a suya aria, a densidat ye cuasi igual a 10.000 hab/km². A ciudat de Nueva York se clava en a costa nord-este d'o país, en o corazón d'una ampla aria metropolitana conoixida como tristate («triestatal») por estar en a compleganza entre os estaus de Nueva York, Nueva Jersey y Connecticut. Orichen etimolochico Anque o suyo nombre orichinal estió Nueva Amsterdam, por estar una colonia neerlandesa, en 1667 (dimpués d'a Segunda Guerra Anglo-Holandesa) cambió a New York en honor a Chacobo, duque de York, qui ganó a guerra contra os Países Baixos. Districtos d'a ciudat A ciudat de Nueva York ye dividita en cinco districtos: Bronx (The Bronx, orichinariament en holandés Bronck's), New York (Manhattan), Queens (Queens), Kings (Brooklyn, en holandés Breukelyn) y Richmond (Staten Island). Historia Antis de l'arribada d'os europeus, a zona de Nueva York yera poblada por tribus nativas amerindias como os lenapes, que ye a mes conoixida. O primer europeo en arribar a la Badía de Nueva York d'o cual se tiene conoixencia estió Giovanni da Verrazano, un explorador italianoo a o servicio d'o rei de Francia. Sieglo XXI Nueva York estió o prencipal obchectivo d'os atentaus de l'11 de setiembre de 2001, cuan dos d'os cuatro avions de pasachers secuestrados per terroristas, lo vuelo 11 de American Airlines y lo vuelo 175 de United Airlines, estioron estrellados contra las torres chiminucas d'o World Trade Center, y provocoron lo suyo derrumbe dos horas dimpués y a on murioron cuasi 3.000 personas. En o lugar a on estioron as Torres chiminucas se construyió un nou complexo con o Memorial del World Trade Center, o One World Trade Center y atros edificios d'oficinas. De lo nuevo rascacielos se fació a devantadera lo 3 de noviembre de 2014, cuasi tres anyos mas tarde de lo prochectau. Demografía A población de Nueva York yera de 8.443.713 en 2019, 258.814 personas mes que en o censo de 2010; que estioron 8.184.89. Orichen y raza A población d'a ciudat de Nueva York ye una d'as mes diversas d'America en l'actualida y a lo largo d'a suya historia. Cultura Cine A ciudat de Nueva York ye muit vinclada a o mundo d'o Cine, estando lo puesto de localización y d'ambientación de cuantas filmacions de cintas; d'atra man, en a ciudat ye la seu d'o Festival de Cine de Nueva York, que se i celebra cada anyada y d'o Festival de Cine de Tribeca, estrenau l'anyo 2002, con os suyos correspondients premios. Museus Museu d'Arte Moderno. Museu de Brooklyn. Museu Metropolitano d'Arte. Transporte Aeropuertos En Nueva York se troba l'Aeropuerto Internacional John F. Kennedy, que ye un d'os prencipals aeropuertos d'Estaus Unius. Esporte Os esportes mes populars son o béisbol, o basketbol y o fútbol americano, anque l'esporte mes practicato ye o footing, especialment en Central Park. Equipos mes importants Os New York Giants, y os New York Jets que chugan en National Football League (NFL) de fútbol americano. Os New York Islanders, os New Jersey Devils y os New York Rangers que chugan en la National Hockey League NHL a liga nacional estausunidense de hockey sobre chelo. Os equipo de basketbol New York Knicks y os Brooklyn Nets, que chugan en a NBA a Liga Nacional estausunidense de basketbol. En a categoria femenina os New York Liberty chugan en a liga WNBA. Os New York Mets y os New York Yankees, que chugan en a Major Ligue Baseball (MLB) a Liga profesional estausunidense de béisbol. O Red Bull New York que chuga en a Major League Soccer (MLS) a liga nacional profesional estausunidense de fútbol. Escaicimientos esportivos Entre os escaicimientos esportivos organizatos en Nueva York destaca a Maratón de Nueva York, por a suya larga tradición y fama que tien entre os atletas de tot o mundo. Esportistas famosos Entre os esportistas mas famosos cal destacar os chugadors de basketbol Kareem Abdul-Jabbar, Michael Jordan, Bob Cousy, Dolph Schayes, Billy Cunningham, Lenny Wilkens, Nate Archibald, Kemba Walker, Connie Hawkins y Carmelo Anthony, os chugadors de béisbol Álex Rodríguez y Lou Gehrig y os tenistas John McEnroe y Jim Courier. Ciudaz achirmanadas Nueva York ye achirmanada con quince ciudaz de tot o mundo: Tokio (Tokio), dende 1960. Pequín, China. Miami (Estaus Unius). Tujillo (Venezuela). San Juan de Colón (Venezuela). Río Gallegos (Argentina). O Caire (Tokio), dende 1982. Madrit (Espaya), dende 1982. Santo Domingo (Republica Dominicana), dende 1983. Roma (Italia), dende 1992. Lima (Perú), dende 1992. Budapest (Hongría), dende 1992. Cherusalem (Israel), dende 1993. Londres (Reino uniu), dende 2001. Johannesburgo (Sudafrica), dende 2003. Referencias Vinclos externos Se veigan as imáchens de Commons sobre a ciudat de Nueva York. (en) NYC.gov – Pachina web oficial d'a ciudat de Nueva York. Guias (es) Foro Nueva York – Foro d'aduya ta viachar a Nueva York. (es) Vive Nueva York – Una guida en espanyol de Nueva York. (es) Consellos ta vesitar y vivir en a ciudat de Nueva York. (en) Hotels en Nueva York.